paragraph_text: Isprva je bio običan plemić iz roda Gusića. Prvi put se spominje u izvorima 1298. godine kao krbavski knez (comes Curiacus), a posljednji put 1307. godine. Bio je u rodbinskim odnosima s knezom Pavlom I. Bribirskim (vjerojatno je bio oženjen Pavlovom kćeri<ref>Kurjakovići - Hrvatski biografski leksikon), što mu je omogućilo društveni uspon. Imao je trojicu sinova Budislava, Pavla i Grgura, koji su utemeljili tri loze obitelji Kurjaković. Početkom 14. stoljeća obnašali su različite dužnosti za banove Pavla i Mladena II. Bribirskoga. Osim trojice sinova, imao je i dvije kćeri, Vladislavu, udanu za kneza Nelipca II. i Jelenu, udanu za kneza Vukoslava Hrvatinića.